# หนังสือแสดงความตกลง

แบบฟอร์ม BNO-1

# เพื่อดำเนินการกรณีระบบบาทเนตไม่สามารถให้บริการได้โดยสิ้นเชิง (BAHTNET Offline)

 ทำที่..................................................

 วันที่..................................................

ข้าพเจ้า…..........................(ชื่อสถาบัน).........................................ได้ทราบและเข้าใจข้อความตามระเบียบธนาคารแห่งประเทศไทย (ธปท.) ว่าด้วยการดำเนินการกรณีระบบบาทเนตไม่สามารถให้บริการได้โดยสิ้นเชิง (BAHTNET Offline) โดยละเอียดตลอดแล้ว มีความประสงค์จะผูกพันตนตามระเบียบดังกล่าว โดยมีรายละเอียดดังนี้

1. ข้าพเจ้ายินยอมปฏิบัติตามระเบียบ ธปท. ว่าด้วยการดำเนินการกรณีระบบบาทเนต
ไม่สามารถให้บริการได้โดยสิ้นเชิง (BAHTNET Offline) รวมทั้งประกาศ พิธีปฏิบัติ แนบท้ายระเบียบที่มีผลใช้บังคับอยู่ในขณะนี้และที่จะแก้ไขเพิ่มเติม หรือข้อกำหนดอื่นใดของ ธปท. ที่จะมีขึ้นในภายหน้าทุกประการ

2. กรณีที่ข้าพเจ้ามีตราสารหนี้เพื่อเป็นหลักประกันสำหรับการชำระดุลสุทธิหลายฝ่ายในระบบบาทเนต (Securities Requirement for Settlement : SRS) และ/หรือตราสารหนี้โดยมีสัญญา
ว่าผู้ขายจะซื้อคืนเพื่อเป็นเงินสภาพคล่องระหว่างวัน (Intraday Liquidity Facilities : ILF) ที่นำฝากไว้
กับ ธปท. ข้าพเจ้ายินยอมให้ ธปท. ดำเนินการกับตราสารหนี้ดังกล่าวของข้าพเจ้า ตามที่กำหนดใน “หนังสือมอบอำนาจให้ ธปท. ดำเนินการกับตราสารหนี้เพื่อเป็นหลักประกันสำหรับการชำระดุลสุทธิพร้อมกันหลายฝ่าย และตราสารหนี้เพื่อเป็นเงินสภาพคล่องระหว่างวัน ในกรณีระบบบาทเนตไม่สามารถให้บริการได้โดยสิ้นเชิง (BAHTNET Offline)” (แบบฟอร์ม BNO-2) ที่แนบมาพร้อมนี้

3. ข้าพเจ้ายินยอมให้ ธปท. หักหรือนำเงินเข้าบัญชีเงินฝากกระแสรายวันหรือบัญชีชำระเงินของข้าพเจ้าที่ ธปท. ตามระเบียบนี้ รวมทั้งการดำเนินการที่เกี่ยวข้อง

4. ข้าพเจ้ายินยอมให้ผู้ใช้งานระบบบาทเนตของสถาบันข้าพเจ้าซึ่งได้รับการกำหนดสิทธิ
ให้เป็นผู้ดำเนินการใด ๆ ตามกระบวนการปฏิบัติงานของ ธปท. และผู้ใช้บริการบาทเนต เพื่อรองรับการดำเนินการกรณีที่ระบบบาทเนตไม่สามารถให้บริการได้โดยสิ้นเชิงในนามของสถาบันของข้าพเจ้า ดำเนินการรับ/ส่งข้อมูลตามวิธีการที่ ธปท. กำหนด โดยให้ถือว่าการดำเนินการรับ/ส่งข้อมูลด้วยวิธีการดังกล่าวซึ่งมีการลงนามลายมือชื่ออิเล็กทรอนิกส์ (e-Signature) ของบุคคลข้างต้น มีผลผูกพันเช่นเดียวกันกับการลงนามด้วยลายมือชื่อของบุคคลนั้น

5. กรณีที่ข้าพเจ้าเป็นผู้ใช้บริการบาทเนตสมทบ ข้าพเจ้ายอมรับว่าการกระทำใด ๆ โดยสถาบันอื่นเพื่อบัญชีเงินฝากกระแสรายวันหรือบัญชีชำระเงินที่ ธปท. ของข้าพเจ้าตามข้อ 3 ซึ่งข้าพเจ้าได้ทำ “หนังสือแสดงความตกลงใช้บริการบาทเนตผ่านคอมพิวเตอร์ลูกข่ายของผู้ใช้บริการบาทเนตอื่น” ตามระเบียบธนาคารแห่งประเทศไทยว่าด้วยการบริการบาทเนต เป็นการกระทำและความรับผิดชอบของข้าพเจ้าเอง

6. ข้าพเจ้ายินยอมให้ ธปท. จัดเก็บข้อมูลธุรกรรมและข้อมูลอื่น ๆ ที่เกี่ยวข้องกับการใช้บริการระบบบาทเนตของข้าพเจ้า เพื่อให้บรรลุวัตถุประสงค์ของการดำเนินการ BNO ตามวิธีการที่ ธปท. กำหนด

ข้าพเจ้าจะไม่เพิกถอนความตกลงตามหนังสือนี้ เว้นแต่จะได้รับความเห็นชอบจาก ธปท. เป็นหนังสือ

ลงลายมือชื่อ...................................................................

 (.................................................................)

 ผู้มีอำนาจลงนาม

 เพื่อ....................(ชื่อสถาบัน)........................

**หมายเหตุ:** ลงนามโดยผู้มีอำนาจตามหนังสือรับรองกระทรวงพาณิชย์ ประทับตรานิติบุคคล (ถ้ามี) พร้อมแนบหลักฐานหนังสือรับรองกระทรวงพาณิชย์ และหลักฐานบัตรประจำตัวประชาชน หรือหลักฐานหนังสือเดินทางของผู้มีอำนาจลงนามกรณีเป็นสาขาธนาคารพาณิชย์ต่างประเทศ และเอกสารอื่นที่เกี่ยวข้องแล้วแต่กรณี